Source: https://www.epi.sk/clanok-z-titulky/k-pripustnosti-dovolania-podla-420-pism-f-csp-akt.htm
Timestamp: 2019-08-20 10:42:23+00:00
Document Index: 9483104

Matched Legal Cases: ['§ 420', '§ 420', '§ 420', '§ 421', '§ 420', '§ 447', '§ 420', '§ 420', 'súd ', '§ 420', 'súd ', 'súd ', 'súd ', '§ 84', '§ 72', '§ 33', '§ 421']

Ekonomické právne informácie - K prípustnosti dovolania podľa § 420 písm. f) CSP
K prípustnosti dovolania podľa § 420 písm. f) CSP
K odmietnutiu dovolania pre nesplnenie podmienok prípustnosti.
Rozsudok Najvyššieho súdu Slovenskej republiky zo dňa 26. júna 2019, sp. zn. 1Cdo/241/2018
Rozsudok odvolacieho súdu napadol včas podaným dovolaním žalobca, pričom prípustnosť dovolania vyvodzoval z ustanovenia § 420 písm. f) Civilného sporového poriadku (ďalej len „CSP“), že súdy mu nesprávnym procesným postupom znemožnili, aby uskutočňoval jemu patriace procesné práva v takej miere, že došlo k porušeniu práva na spravodlivý proces a z § 421 ods. 1 písm. a) a b) CSP, ktoré bližšie nezdôvodnil.
...dovolanie v časti, v ktorej sa namieta existencia procesnej vady konania v zmysle § 420 písm. f) CSP, keď nebolo preukázané, že by došlo k nesprávnemu procesnému postupu tým, že by nebolo zachované rovné postavenie strán, ako aj že súdy správne nevyhodnotili vykonané dôkazy, teda že by došlo k porušeniu práva dovolateľa na spravodlivý proces, treba odmietnuť ako neprípustné podľa § 447 písm. c) CSP.
Ani za účinnosti CSP nezakladá prípustnosť dovolania podľa § 420 písm. f/ CSP to, že napadnuté rozhodnutie odvolacieho súdu prípadne spočíva na nesprávnych právnych záveroch (porovnaj najmä judikáty R 54/2012 a R 24/2017). Za vadu konania v zmysle § 420 písm. f/ CSP v žiadnom prípade nemožno považovať to, že odvolací súd neodôvodnil svoje rozhodnutie podľa predstáv strany sporu.
21. Dôvodom, ktorý by zakladal prípustnosť dovolania v zmysle § 420 písm. f/ CSP nie je tiež nedostatočné zistenie rozhodujúcich skutkových okolností, nevykonanie všetkých navrhovaných dôkazov alebo nesprávne vyhodnotenie niektorého dôkazu. V tomto smere najvyšší súd poukazuje na naďalej opodstatnené závery vyjadrené v judikátoch R 37/1993, R 125/1999 a R 42/1993.
22. Aj z pohľadu judikatúry Európskeho súdu pre ľudské práva (ESĽP) je potrebné konštatovať, že dovolateľovi sa dostalo v konaniach pred súdmi oboch inštancii kontradiktórneho procesu. V rôznych štádiách súdneho konania mal možnosť (aj prostredníctvom právneho zástupcu) predkladať argumenty, ktoré považoval za relevantné pre svoj prípad, a bol aj verejne vypočutý pred súdmi oboch inštancií. Faktické a právne zdôvodnenie rozsudkov nižších súdov boli primerane obsiahle. Odvolací súd sa vysporiadal ako s faktami, tak aj s právnou argumentáciou súdov nižších inštancii, rovnako ako s návrhmi predloženými dovolateľom. Nebolo teda možné prísť k záveru, že by sa odvolací súd nezaoberal argumentmi dovolateľa (porovnaj Bochan proti Ukraine, č. 7577/02, § 84, 3. máj 2007).
23. Princíp rovnosti zbraní vyžaduje, aby strana v spore mala rozumnú možnosť prezentovať svoj prípad za rovnakých podmienok tak, aby nebola postavená do podstatne nevýhodnej situácie vo vzťahu k druhej strane sporu (Kress proti Francúzsku, 2001-VI, § 72, GCH, Dombo Beheer proti Holandsku, A 274 1993, 18 EHRR 213, § 33, AB proti Slovensku, 2003, Fretté proti Francúzsku, 2002-I., 38 EHRR 438).
Celé znenie rozhodnutia 1Cdo/241/2018 v produkte EPI Rozhodnutia súdov
K prípustnosti dovolania proti rozhodnutiu o návrhu na nariadenie zabezpečovacieho opatrenia
Nevykonanie všetkých navrhovaných dôkazov zo strany súdu vs. prípustnosť dovolania
K vymedzeniu pojmu „rozhodnutie vo veci samej“ na účely prípustnosti dovolania
K (ne)prípustnosti dovolania z dôvodu nedostatku riadneho odôvodnenia
K prípustnosti dovolania v konaní o návrat maloletého do cudziny vo veciach neoprávneného premiestnenia alebo zadržania
K výkladu pojmu „odklon“ v súvislosti s prípustnosťou dovolania v zmysle § 421 ods. 1 písm. a) CSP
Prípustnosť dovolania proti rozsudku odvolacieho súdu o peňažnom plnení
Prípustnosť dovolania proti rozhodnutiu o súdnom poplatku vydanom súdom prvej inštancie v čase účinnosti právnej úpravy Občianskeho súdneho poriadku
Prípustnosť dovolania pre odklon od ustálenej rozhodovacej praxe dovolacieho súdu
K pojmu „ustálená rozhodovacia prax súdov“
K pojmu procesný postup a postup súdu
K odmietnutiu dovolania z dôvodu absencie vymedzenia v čom spočíva nesprávne právne posúdenie veci